CELEX: 32005D0235
Language: sl
Date: 2005-03-15 00:00:00
Title: 2005/235/ES: Odločba Komisije z dne 15. marca 2005 o razveljavitvi Odločbe 2002/626/ES o odobritvi načrta za izkoreninjenje klasične prašičje kuge pri divjih prašičih v departmajih Moselle in Meurthe-et-Moselle, ki ga je predložila Francija (notificirano pod dokumentarno številko K(2005) 595) (Besedilo velja za EGP).

18.3.2005   
            
            
               SL
            
            
               Uradni list Evropske unije
            
            
               L 72/43
            
         
      ODLOČBA KOMISIJE
   
   z dne 15. marca 2005
   o razveljavitvi Odločbe 2002/626/ES o odobritvi načrta za izkoreninjenje klasične prašičje kuge pri divjih prašičih v departmajih Moselle in Meurthe-et-Moselle, ki ga je predložila Francija
   (notificirano pod dokumentarno številko K(2005) 595)
   (Besedilo v francoskem jeziku je edino verodostojno)
   (Besedilo velja za EGP)
   (2005/235/ES)
   KOMISIJA EVROPSKIH SKUPNOSTI JE –
   ob upoštevanju Pogodbe o ustanovitvi Evropske skupnosti,
   ob upoštevanju Direktive Sveta 2001/89/ES z dne 23. oktobra 2001 o ukrepih Skupnosti za nadzor nad klasično prašičjo kugo (1) in zlasti člena 16(1) Direktive,
   ob upoštevanju naslednjega:
   
               (1)
            
            
               Aprila 2002 je bila potrjena klasična prašičja kuga pri populaciji divjih prašičev v departmaju Moselle v Franciji.
            
         
               (2)
            
            
               Z Odločbo Komisije 2002/626/ES (2) je bil načrt za izkoreninjenje te bolezni v departmajih Moselle in Meurthe-et-Moselle, ki ga je predložila Francija, odobren.
            
         
               (3)
            
            
               Francija je predložila podatke, ki kažejo, da je bila klasična prašičja kuga pri populaciji divjih prašičev v departmaju Moselle uspešno izkoreninjena in da odobrenega načrta za izkoreninjenje ni več potrebno izvajati.
            
         
               (4)
            
            
               Zato je primerno, da se Odločbo 2002/626/ES razveljavi.
            
         
               (5)
            
            
               Ukrepi, predvideni s to odločbo, so v skladu z mnenjem Stalnega odbora za prehransko verigo ljudi in zdravstveno varstvo živali –
            
         SPREJELA NASLEDNJO ODLOČBO:
   Člen 1
   Odločba 2002/626/ES se razveljavi.
   Člen 2
   Odločba je naslovljena na Republiko Francijo.
   
      V Bruslju, 15. marca 2005
      
         
            Za Komisijo
         
         Markos KYPRIANOU
         
         
            Član Komisije
         
      
   
   
      (1)  UL L 316, 1.12.2001, str. 5. Direktiva, kakor je bila spremenjena z Aktom o pristopu iz leta 2003.
   
      (2)  UL L 200, 30.7.2002, str. 37.